**NÁRODNÁ RADA SLOVENSKEJ REPUBLIKY**

VI. volebné obdobie

Číslo :

**Návrh zákona**

**z ............ 2015,**

ktorým sa mení a dopĺňa zákon č. 222/2004 Z. z. o dani z pridanej hodnoty

**Národná rada Slovenskej republiky sa uzniesla na tomto zákone:**

 **Čl. I**

Zákon č. 222/2004 Z. z. o dani z pridanej hodnoty v znení zákona č. 350/2004 Z. z., zákona č. 651/2004 Z. z., zákona č. 340/2005 Z. z., zákona č. 523/2005 Z. z., zákona č. 656/2006 Z. z., zákona č. 215/2007 Z. z., zákona č. 593/2007 Z. z., zákona č. 378/2008 Z. z., zákona č. 465/2008 Z. z., zákona č. 83/2009 Z. z., zákona č. 258/2009 Z. z., zákona č. 471/2009 Z. z., zákona č. 563/2009 Z. z., zákona č. 83/2010 Z. z., zákona č. 490/2010 Z. z., zákona č. 406/2011 Z. z., zákona č. 331/2011 Z. z., zákona č. 246/2012 Z. z., zákona č. 440/2012 Z. z., zákona č. 360/2013 Z. z. a zákona č. 218/2014 Z. z. sa mení a dopĺňa takto:

1. V § 69 ods. 5 sa za slová „zaplatiť túto daň“ dopĺňajú slová „hneď, ako jej je faktúra alebo suma v inom doklade o predaji uhradená, a to aj čiastočne; v takom prípade je osoba povinná uhradiť daň pomerne k výške sumy, ktorá jej bola uhradená“.

2. V § 79 ods. 1 sa za slová „nadmerný odpočet“ dopĺňajú slová „počítaný z uhradených faktúr alebo súm z iných dokladov o kúpe“.

3. V § 79 sa dopĺňa nový odsek 3, ktorý znie:

„3) Daňový úrad nevráti nadmerný odpočet podľa ods. 1) a 2) platiteľovi, ktorý si uplatnil nadmerný odpočet alebo zvyšuje nadmerný odpočet dodatočným daňovým priznaním, ak platiteľ neuhradil faktúru alebo sumu v inom doklade o kúpe.“

Pôvodné odseky 3) až 7) sa náležite prečíslujú na 4) až 8).

**Čl. II**

Tento zákon nadobúda účinnosť 1. septembra 2015.